Επισκευή – Αποκατάσταση διαρροής ψυκτικού μέσου και συντήρηση στα Κεντρικά Ψυκτικά Συγκροτήματα TRANE (Νο1 και Νο2) στο κτίριο Δοξιάδη του Νοσοκομείου.
Ο ανάδοχος υποχρεούται να εκτελέσει τις παρακάτω εργασίες και να προμηθεύσει τα απαραίτητα υλικά, σύμφωνα με τους κανόνες της τέχνης και της επιστήμης:
1. ΤΕΧΝΙΚΕΣ ΕΡΓΑΣΙΕΣ ΑΝΑ ΣΥΓΚΡΟΤΗΜΑ (Ψυκτικά Συγκροτήματα Νο1 & Νο2)
· Πρεσάρισμα του ψυκτικού δικτύου με τη χρήση ξηρού αζώτου για τον εντοπισμό και την επιβεβαίωση της στεγανότητας. Εύρεση του ακριβούς σημείου της διαρροής με τη χρήση πιστοποιημένου ηλεκτρονικού ανιχνευτή ψυκτικού μέσου και οπτικό έλεγχο.
· Μηχανική αποκατάσταση της διαρροής στο ψυκτικό κύκλωμα με τη μέθοδο της σκληρής αργυροκόλλησης ή αντικατάσταση του ελαττωματικού εξαρτήματος/σωλήνωσης, όπου απαιτείται.
· Υποχρεωτική αντικατάσταση των φίλτρων γραμμής υγρού (αφυγραντήρων / filter driers) με νέα, συμβατά με το ψυκτικό συγκρότημα, για την πλήρη συγκράτηση της υγρασίας.
· Αποστράγγιση και δημιουργία βαθέος κενού (vacuum) στο ψυκτικό κύκλωμα με τη χρήση κατάλληλης αντλίας κενού και ψηφιακού κενομέτρου, για την πλήρη απομάκρυνση αέρα και υγρασίας.
· Έλεγχος της στάθμης και της ποιότητας του ψυκτελαίου του συμπιεστή. Συμπλήρωση με νέο, συμβατό συνθετικό λάδι (τύπου POE) στην απαιτούμενη ποσότητα, εφόσον διαπιστωθεί απώλεια λόγω της διαρροής.
· Πλήρωση του ψυκτικού κυκλώματος με τη σωστή και απαιτούμενη ποσότητα νέου, ψυκτικού μέσου R407C (εκτιμώμενη ποσότητα 19 Kg ανά συγκρότημα, συνολικά 38 Kg), βάσει των εργοστασιακών προδιαγραφών του κατασκευαστή (TRANE).
· Αποξήλωση και αντικατάσταση τριών (3) υφιστάμενων μανομέτρων ένδειξης πιέσεων, με νέα, κατάλληλα για βιομηχανική χρήση και συμβατά με τις πιέσεις λειτουργίας των ψυκτικών μηχανημάτων. (Αφορά ΜΟΝΟ το Συγκρότημα Νο1)
· Θέση των συγκροτημάτων σε λειτουργία και λήψη πλήρους σειράς μετρήσεων (πιέσεις υψηλής/χαμηλής, υπερθέρμανση, ηλεκτρική κατανάλωση συμπιεστών σε Ampere).
2. ΥΠΟΧΡΕΩΣΕΙΣ ΑΝΑΔΟΧΟΥ & ΠΙΣΤΟΠΟΙΗΤΙΚΑ
· Το τεχνικό προσωπικό του αναδόχου που θα απασχοληθεί στο έργο πρέπει να διαθέτει υποχρεωτικά εν ισχύ άδεια/πιστοποίηση για τη διαχείριση φθοριούχων αερίων θερμοκηπίου (Κανονισμός F-Gas), η οποία θα κατατεθεί στην Τεχνική Υπηρεσία.
· Με την ολοκλήρωση των εργασιών, θα παραδοθεί στην Τεχνική Υπηρεσία υπογεγραμμένο φύλλο ελέγχου και καλής λειτουργίας με όλες τις τεχνικές μετρήσεις των μηχανημάτων.
· Οι συμμετέχοντες θα πρέπει να επισυνάψουν βεβαίωση  συνεργασίας - παροχής ανταλλακτικών από την επίσημη αντιπροσωπεία στην Ελλάδα TRANE HELLAS (θα επισυνάπτεται βεβαίωση από την αντιπρόσωπο εταιρία με πρόσφατη ημερομηνία τριών μηνών - από την ημερομηνία διεξαγωγής του διαγωνισμού- επί ποινή αποκλεισμού).  

3. ΕΓΓΥΗΣΗ ΕΡΓΑΣΙΩΝ ΚΑΙ ΥΛΙΚΩΝ
· Ο ανάδοχος υποχρεούται να παρέχει γραπτή εγγύηση καλής λειτουργίας για τις εκτελεσθείσες εργασίες επισκευής και τα εγκατασταθέντα υλικά/αναλώσιμα, διάρκειας τουλάχιστον δώδεκα (12) μηνών από την ημερομηνία οριστικής παραλαβής του έργου.
4. ΓΕΝΙΚΟΙ ΟΡΟΙ
· Να αναφερθεί ο χρόνος παράδοσης των εργασιών,  ο οποίος δε δύναται να ξεπερνά τις πέντε (5) ημερολογιακές ημέρες, έπειτα από την έγκριση της προσφοράς.
· Οι εργασίες θα πραγματοποιηθούν από εξειδικευμένους τεχνίτες (ψυκτικούς) οι οποίοι θα πρέπει να κατέχουν την απαραίτητη άδεια ασκήσεως επαγγέλματος. (θα κατατεθούν φωτοαντίγραφα των αδειών αυτών κατά την διαδικασία κατάθεσης προσφορών σύμφωνα με το ΦΕΚ Α’ 3// 08/01/2013 ). Θα πρέπει να κατέχουν επίσης άδεια διαχείρισης φθοριούχων ψυκτικών μέσων. Επι ποινή αποκλεισμού θα κατατεθούν στοιχεία.
· Οι συμμετέχοντες θα έχουν μόνιμη σχέση εργασίας με τους τεχνικούς που θα πραγματοποιήσουν τις εργασίες (θα αποδεικνύεται από τα αντίστοιχα νομιμοποιητικά έγγραφα, κατάσταση επιθεώρησης εργασίας , Ι.Κ.Α κ.τ.λ.) (θα πρέπει να κατατεθούν κατά την διαδικασία κατάθεσης προσφορών) (τουλάχιστον 4 ΑΤΟΜΑ - 2 τουλάχιστον τεχνίτες).
· Ο ανάδοχος θα πρέπει να είναι εταιρεία που έχει ως αντικείμενο εργασιών της προμήθεια κλιματιστικών μηχανημάτων ή εργασίες εγκαταστάσεων θέρμανσης, αερισμού και κλιματισμού. Θα κατατεθούν έγγραφα τα οποία θα αποδεικνύουν τα αναφερόμενα, επί ποινής αποκλεισμού.
· Τα υλικά που θα χρειαστούν και οι εργασίες είναι ενδεικτικές. Οι ενδιαφερόμενοι απαιτείται να επισκεφθούν τους χώρους όπου θα γίνει η επισκευή των ψυκτικών συγκροτημάτων προκειμένου να καταγράψουν με ακρίβεια τα υλικά και τις εργασίες. Κατά την επίσκεψή τους στον χώρο, θα λάβουν ‘βεβαίωση επίσκεψης’ την οποία θα πρέπει να επισυνάψουν μαζί με τα υπόλοιπα δικαιολογητικά που ζητούνται κατά το στάδιο προσφορών. Μη κατάθεση της ανωτέρω βεβαίωσης απορρίπτει αυτομάτως την προσφορά. Ώρες επίσκεψης 09.00 - 11.00.
· Ο μειοδότης θα προκύψει από τη συνολική τιμή προσφοράς για τα υλικά και την εργασία. 
· Με την κατάθεση της προσφοράς οι ενδιαφερόμενοι αποδέχονται όλα τα παραπάνω.



